Iteanye le rona
Mora lentsoe matsatsi a 'maloa o thata, ho ba sethaleng sebopeho ea mohlala e se e thehiloeng ke sa litheknishiene tsa rona. E tswa ho "https://st.wikipedia.org/w/index.php?title=Somerset_East&oldid=22652"
Leqephe la pele Mmegi Online :: Ga gona thothi kwa Bokaa
Ga gona thothi kwa Bokaa
Letamo Bokaa, le ebile le leng mo motseng wa Bokaa, gape ele lengwe la a a nosang Borwa jwa Botswana, le foo fela ka baagi ba motse oo, ba bolela fa ba tshelela mo lenyoreng le le botlhoko, ntswa ba lebile boidiidi jwa metsi fela ka matlho, go a nwa gone, le eseng.
Bakaa ba re fa ba bona metsi a le kana mo motseng wa bone, ba utlwa botlhoko thata ka le fa e le thothi fela ya go nona motsoko tota, ga ba e bone. Ba re ba utlwa gotwe metsi a letamo le la bone, a nowa ke batho bangwe golo gongwe.
Fa ba bua mo phuthegong ya kgotla beke e e fetileng, Bakaa ba supile puso ka monwana bare e ikgatholositse selelo bone sa letlhoko la metsi.
Ba boletse fa ba sa bolo go ikuela mo bagolwaneng ba puso ka go tlhoka metsi, le mororo ba bapile le one. Ba re, ba ipotsa gore ke eng fela puso e sa gokele dipompo go tswa mo letamong le, go nosa morafe.
Kgosi Sue Mosinyi wa Bokaa, o boletse fa Bakaa ba sotlwa ke lenyora botlhoko. A re ditiro di le dintsi mo motseng wa gagwe, tse di batlang tiriso ya metsi, le tsone di eme. A tlatsa ka gore, tota ga go monate mo go ene go bona morafe wa gagwe o sotlwa ke lenyora. O boletse fa lenyora le, le babalela lebone baithuti le barutabana kwa
dikoleng kwa go tlhokegang metsi a mantsi teng letsatsi le letsatsi.
Mogolwane wa koporase ya metsi, Mmetla Masire, o boletse fa ba itse ka seemo sa metsi kwa Bokaa, mme a solofetsa fa se tlaa akofelwa gore morafe o se ka wa tshela ka lenyora. O boletse fa motse o wa Bokaa o tlaa sielwa metsi ka ditanka tse ditona fa dipompo di sa ntse di baakanngwa.
Go ritela, bana ba a beolwa
A tlhalano e siame?
Thuto ga e golelwe
A re ele tlhoko fa re kwala
Kgabo o atlanya Bakgatla
Ntwakgolo ke ya molomo
Kgosi Kebinatshwene o tla apeswa nkwe
Leruo le tswa ka metse kwa Kgatleng
Leo ga re ka ke ra le tlodisa matlho
MaXhosa a ipelela ngwao